# Leintz bailarako futbol derbiak

Leintz bailarako futbol derbiak artikulu honetan Leintz bailaran izan diren futbol taldeek historian zehar elkarren artean jokatu dituzten partidak zerrendatu dira.
Gizonezkoetan Arrasate, Aretxabaleta, Eskoriatza eta Pedrusko (Arrasate) klubetako talde nagusien arteko partidak soilik agertzen dira, Liga txapelketan jokaturikoak. Gaur egun Arrasate eta Aretxabaletako taldeek bakarrik diraute jardunean. Emakumezkoei dagokionez Arrasateren eta Almen/Arizmendi-ren (Eskoriatza-Aretxabaleta) arteko partidak agertzen dira. 2017. urtean elkartu egin ziren eta gaur egun talde bakarra dago bailaran, Leintz Arizmendi Futbol Taldea.

## Historia
### Gizonezkoak

XX. mendearen hasieran Arrasaten Club Deportivo Mondragón (1913) eta Aretxabaletan Zarayamendi (1923) futbol taldeak izan ziren baina hauen arteko partiden erregistrorik ez dago. Arrasateko taldea 1942an Fundación de la Juventud Deportiva de Mondragón bihurtu zen eta kolore morea eta zuria hartu zituen. Beranduago Mondragón Club de Fútbol bihurtu zen. Aretxabaletan ere futbol taldea sortu nahian zebiltzan Gerra Zibilaren ostean eta arrasatearrekin hitzegin ondoren Juventud Deportiva Arechavaleta sortu zuten 1946an. Arrasatearrek bigarren ekipamendua utzi zieten (urdina eta banda zuria) eta hau bihurtu zen aretxabaletarren elastiko ofiziala. 1947an federatu eta izen berria hartu zuen taldeak, Unión Deportiva Arechavaleta, hortik UDA ezizen ezaguna.
Eskoriatzako talde batek 1950. hamarkadan erregional mailan jokatu bazuen ere 1964. urtean sortu zen Eskoriatza Kirol Elkartea. Azkenik 1969an Pedrusko Futbol Taldea sortu zen Arrasateko San Andres auzoan. 1981ean federatu zen eta Arabako ligan jokatu zuen gehienbat. Talde bi hauek 1990. hamarkadan desagertu ziren. Eskoriatzak beste kirol batzutan jarraitzen du taldeak izaten, hala nola, areto futbolean eta saskibaloian.

### Emakumezkoak

Arrasatek 1987. urtean sortu zuen emakumezkoen taldea eta hasieratik bailarako talde onena bihurtu zen. Espainiako 2. mailan jokatzera ere iritsi zen. Aretxabaletak 1990. urtean atera zuen emakumezkoen taldea. Bestalde, 1978. urtean Eskoriatzan Almen Kirol Elkartea sortu zen Almen ikastetxearen baitan. Honek ere 1990. hamarkadan emakumezkoen taldea atera zuen eta urte batzuk beranduago Almenek eta Aretxabaletak bat egin zuten. 1999an Almen ikastetxea Arizmendi ikastolan integratu zen eta 2005ean futbol taldeak ere izen hori hartu zuen.
2017. urtean Mondra, UDA eta Arizmendi taldeek bat egitea erabaki zuten eta horrela sortu zen Leintz Arizmendi Futbol Taldea. 2023an Arrasatek ateratzea erabaki zuen eta Aloña Mendi oñatiarra sartu zen. Ondorioz Debagoiena Bailara Futbol Taldea izena hartu zuen.

## Gizonezkoen derbiak
### Taldeak

* Arrasate Mondra (1913-) ||
* Aretxabaleta UDA (1946-) ||
* Eskoriatza (1964-1995) ||
* Pedrusko (1981-1994) ||

### Laburpena

2023ko urriaren 29an eguneratua.
* ¹ Eskoriatza eta Pedruskoren arteko partida baten emaitza falta da.

## Emakumezkoen derbiak

2003-04 denboralditik aurrera jokaturiko derbiak. Aurreko urteetako datuak falta dira.

## Erreferentziak

* ↑ «Leintz Arizmendi Futbol Taldea sortu da, emakumezkoen futbolaren mesedetan» Tulankide (Noiz kontsultatua: 2021-11-24).
* ↑ «Mondra Futbol Taldeak 100 urte aurtengo denboraldian - Arrasate» Goiena.eus (Noiz kontsultatua: 2021-11-25).
* ↑ «75 urteko ibilbidea ospatzen hasteko gertu dago UDA - Aretxabaleta» Goiena.eus (Noiz kontsultatua: 2021-11-25).
* ↑ «https://twitter.com/eskoriatzake/status/1411704149796966401» Twitter (Noiz kontsultatua: 2021-11-25).
* ↑ (Gaztelaniaz) «Comida de exjugadores del Pedrusko FC» El Diario Vasco 2013-11-24 (Noiz kontsultatua: 2021-11-25).
* ↑ «ALMEN KIROL ELKARTEA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-11-25).
* ↑ (Gaztelaniaz) «Alianza femenina entre Mondragón Club de Fútbol, Arizmendi y UDA» El Diario Vasco 2017-06-15 (Noiz kontsultatua: 2021-11-25).
* ↑ «Izen berrituaz baina izanari eutsita datoz - Debagoiena» Goiena.eus (Noiz kontsultatua: 2024-10-21).
* ↑ «UDA Mondra baino askoz gehiago, eta Zaitegiren pokerra (5-0) - Debagoiena» Goiena.eus (Noiz kontsultatua: 2021-11-24).
* ↑ «Mondrak irabazi du derbia (1-3) - Debagoiena» Goiena.eus (Noiz kontsultatua: 2021-12-13).
* ↑ «Aretxabaletarentzat Arrasateko derbia, 0 eta 1 - Debagoiena» Goiena.eus (Noiz kontsultatua: 2022-05-01).
* ↑ «Mondrak ezin izan du garaipena lortu UDAren aurkako derbian» Mondraberri.eus (Noiz kontsultatua: 2022-10-30).
* ↑ «2023-03-12 Taldeen Emaitzak» Mondra Futbol Club 2023-03-12 (Noiz kontsultatua: 2023-11-27).
* ↑ «0-7 emaitzarekin amaitu da Mondra-Debagoiena Bailara derbia - Arrasate» Goiena.eus (Noiz kontsultatua: 2024-10-21).
* ↑ «Leintz Arizmendi Futbola - Komunitatea - Goiena.eus» goiena.eus (Noiz kontsultatua: 2024-12-26).

## Kanpo estekak

* (Gaztelaniaz) Antonio Valencia Ruiz-en Erregionaleko datu historikoen bilduma
* Kirolak.net-etik atera dira emakumezkoen derbien datuak
* Datuak: Q110112865